Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 3 Pv 15/13/1102	Bratislava II, 16.5.2013
EEČ : 2-9-86-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Bratislava II
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
napriek zákonnej vyživovacej povinnosti prispievať na výživu svojej maloletej dcéry XXXXX, nar. XXXXX a maloletej dcéry XXXXX, nar. XXXXX vyplývajúcej mu z ustanovenia § 62 zákona č. 36/2005 Z. z. o rodine, deklarovanej mu aj rozsudkom Okresného súdu Bratislava II sp.zn. XXXXX zo dňa 07.02.2011, právoplatným dňa 21.02.2011, a to mesačne vo výške 185€ na dcéru XXXXX a 165€ na dcéru XXXXX, vopred vždy do 15- teho dňa v mesiaci, k rukám matky oprávnených detí XXXXX, bytom XXXXX, XXXXX a rozsudkom Okresného súdu Bratislava II sp.zn.XXXXX zo dňa 07.12.2012, právoplatným dňa 18.04.2013, ktorým mu bola od 15.12.2012 zvýšená vyživovacia povinnosť na 185€ na každú z dcér, si obvinený túto svoju zákonnú vyživovaciu povinnosť riadne neplnil od mesiaca február 2012 až do mesiaca apríl 2013 (vrátane), čím mu za uvedené obdobie vznikol dlh na výživnom v celkovej výške 410€, pričom v rozhodnom období si príjem zaobstarával ako spoločník v spoločnosti XXXXX,

lebo zanikla trestnosť činu

Odôvodnenie:
Poverený príslušník Obvodného oddelenia Ružinov - východ Okresného riaditeľstva Policajného zboru Bratislava II viedol pod č.v.s. XXXXX trestné stíhanie XXXXX (ďalej aj ako „obvinený“) pre prečin zanedbania povinnej výživy podľa § 207 ods. 1 Trestného zákona na vyššie uvedenom skutkovom základe.

Dňa 07.05.2013 predložil poverený príslušník Obvodného oddelenia Ružinov - východ Okresného riaditeľstva Policajného zboru Bratislava II prokurátorke Okresnej prokuratúry Bratislava II príslušný spisový materiál spolu s návrhom na zastavenie trestného stíhania podľa § 215 ods. 1 písm. h) Trestného poriadku. Preskúmaním predloženého spisového materiálu som dospela k záveru, že uvedený návrh je dôvodný. 

Dokazovaním vykonaným v priebehu vyšetrovania boli zistené nasledovné skutočnosti:

	Trestné oznámenie a výpoveď XXXXX (ďalej aj ako „matka oprávnených detí“), rodné listy, potvrdenia o potvrdenie o návšteve školy, civilné rozsudky Okresného súdu Bratislava II sp.zn. XXXXX a sp.zn.XXXXX, ako aj iné listinné dôkazy tvoriace súčasť vyšetrovacieho spisu preukazujú, že obvinený má zákonnú vyživovaciu povinnosť voči svojej maloletej dcére XXXXX a  maloletej dcére XXXXX (ďalej aj ako „oprávnené deti“) v rozsahu vyššie uvedenom.

Z výpovede XXXXX vyplynulo, že obvinený si túto svoju zákonnú vyživovaciu povinnosť riadne neplnil od mesiaca február 2012 až do mesiaca apríl 2013 (vrátane), čím mu za uvedené obdobie vznikol dlh na výživnom v celkovej výške 410€. Obvinený sa priznal k spáchaniu uvedeného skutku, pričom zo zadovážených správ a posudkov vyplynulo, že obvinený mal v rozhodnom období príjem dostatočný na úhradu výživného, ktorý si zaobstarával ako spoločník spoločnosti XXXXX.

Po vznesení obvinenia začal obvinený postupnými platbami poukazovanými na bankový účet matky oprávneného dieťaťa uhrádzať dlh na výživnom, ktorý mu vznikol do mesiaca apríl 2013 (vrátane) a ktorý v plnom rozsahu uhradil dňa 30.04.2013. Uvedenú skutočnosť potvrdila vo svojej výpovedi aj matka oprávnených detí, ktorá do spisu bolo doložila aj potvrdenia o uskutočnení jednotlivých platieb (č.l. 22, 25- 27 vyšetrovacieho spisu). Neplnenie vyživovacej povinnosti obvineným pritom nezanechalo na oprávnených deťoch trvalo nepriaznivé následky. 

Zhodnotením vyššie uvedených skutočností možno konštatovať, že z vykonaných dôkazov vyplýva dostatočne odôvodnený záver, že skutok, ktorý napĺňa znaky trestného činu zanedbania povinnej výživy podľa § 207 ods. 1 Trestného zákona, sa stal a spáchal ho obvinený. Vzhľadom k tomu, že z vykonaných dôkazov tiež vyplynulo, že obvinený dňa 30.04.2013 uhradil celý dlh na výživnom voči oprávneným deťom do rúk matky oprávnených detí, pričom neplnenie vyživovacej povinnosti nezanechalo na oprávnených deťoch nepriaznivé následky, je nutné dospieť k záveru, že trestnosť trestného činu zanedbania povinnej výživy podľa § 207 ods. 1 Trestného zákona podľa § 86 ods. 1 písm. a) Trestného zákona zanikla. Zaplatením celého dlhu na výživnom bol splnený základný účel právnej úpravy trestného činu zanedbania povinnej výživy, ako i inštitútu účinnej ľútosti, ktorého primárnym cieľom bolo primäť páchateľa k dodatočnému splneniu zákonnom danej vyživovacej povinnosti.

Podľa § 86 ods. 1 písm. a) Trestného zákona trestnosť zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie ak zanikla trestnosť činu.

Vzhľadom na vyššie uvedené skutočnosti som rozhodla tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry Bratislava II do troch dní od oznámenia uznesenia. Sťažnosť má odkladný účinok. (§ 215 odsek 6 Trestného poriadku)

JUDr. Zuzana Križanová
prokurátorka